Μάικλ Κέιν

Ο Σερ Μάικλ Κέιν, ΔΒΑ (αγγλικά: Michael Caine, πραγματικό ονοματεπώνυμο Maurice Joseph Micklewhite, (Ρόδερχαϊθ, Αγγλία, Ηνωμένο Βασίλειο, 14 Μαρτίου 1933) είναι Βρετανός ηθοποιός του θεάτρου, του κινηματογράφου και της τηλεόρασης, βραβευμένος με ύψιστες τιμητικές διακρίσεις"Michael Caine On 'The Dark Knight Rises,' Oscar Chances & Winning His First Academy Award" και παραγωγός ταινιών.

 Το ξεκίνημά του 
Γονείς του ήταν η καθαρίστρια Ellen Frances Marie (Burchell) και ο αχθοφόρος σε ψαραγορά Joseph Micklewhite, που δεν είχαν κάποια σχέση με τις τέχνες. Ασθενικός από παιδί (υπέφερε συχνά από ραχίτιδα), ο Κέιν βίωσε μαζί με τους γονείς και τον αδελφό του, τη δυσάρεστη εμπειρία των βομβαρδισμών του Λονδίνου από τη γερμανική αεροπορία κατά τη διάρκεια του Β' Π.Π. Εγκατέλειψε το σχολείο στα 15 του έπειτα από μια κάκιστη πορεία, κάνοντας περιστασιακές δουλειές (όπως στα γραφεία της εταιρείας "Peak Films"), πριν καταταγεί στο βρετανικό στρατό και υπηρετήσει στη Γερμανία και στον πόλεμο της Κορέας. Όταν επέστρεψε στην Αγγλία έπιασε δουλειά σε θέατρο του Σάσεξ σαν βοηθός του διευθυντή σκηνής για λογαριασμό της εταιρείας "Westminster Repertory Company". Μετά πέτυχε να μετάσχει σε μερικές παραστάσεις του "Carfax Theatre", όπου απέκτησε τις πρώτες του θεατρικές εμπειρίες επί σκηνής. Υιοθέτησε το επώνυμο Caine μετά από συμβουλή του ατζέντη του, δανεισμένο από μια αφίσα της ταινίας "Η ανταρσία του Κέιν (The Caine Mutiny)" (1954).

 Αξιοσημείωτες ερμηνείες 
Έλαβε μέρος σε περισσότερες από 100 τηλεοπτικές παραγωγές συνεργαζόμενες με βρετανικές εταιρείες θεάματος και τελικά έπαιξε στο εμβληματικό έργο Ζουλού (The Long and the Short and the Tall. Zulu) (1964), όταν κέρδισε την παγκόσμια προσοχή ερμηνεύοντας εξαιρετικά το ρόλο ενός αριστοκράτη αξιωματούχου. Ωστόσο, η ερμηνεία του ως Χάρι Πάλμερ στην ταινία Απόρρητος φάκελος Ίπκρες (The Ipcress File) του 1965 και Άλφι, ο σατράπης (Alfie) (1966) ήταν εκείνες που του χάρισαν την καθιέρωση. Αξιοσημείωτες ήταν οι παρουσίες του καθ' όλη τη διάρκεια της δεκαετίας του 1960 έως ακόμη και τις αρχές του '00, με έργα όπως τα Η κλέφτρα (Gambit) (1966), Αποστολή στο Βερολίνο (Funeral in Berlin) (1966), "Βρόμικο Παιχνίδι (Play Dirty)" (1969), Η μάχη της Αγγλίας (Battle of Britain) (1969), Ληστεία αλά ιταλικά (The Italian Job) (1969, μαζί με τον εμβληματικό Νόελ Κάουαρντ), Πολύ αργά για ήρωες (Too Late the Hero) (1970), Η κοιλάδα του μίσους (The Last Valley) (1971), Συλλάβετε τον Κάρτερ (Get Carter) (1971) κ.ά. Το 1972 εμφανίστηκε πλάι στο θρύλο του βρετανικού θεάτρου Λόρενς Ολίβιε στην ταινία του Τζόζεφ Λ. Μάνκιεβιτς Σλουθ (Sleuth), που βασίζεται στο ομώνυμο θεατρικό του Άντονι Σάφερ. Τόσο εκείνος όσο και ο Ολίβιε έλαβαν υποψηφιότητα για Όσκαρ Α' Ανδρικού Ρόλου και έχασαν το βραβείο από τον Μάρλον Μπράντο που κρίθηκε νικητής για την ταινία Ο νονός (The Godfather). Το 1975 πραγματοποίησε ακόμη μια εντυπωσιακή παρουσία με συμπρωταγωνιστή το Σον Κόνερι στο μνημειώδες Ο άνθρωπος που θα γινόταν βασιλιάς (The Man Who Would Be King) του Τζον Χιούστον καθώς και στο Ο αετός που πάτησε στη Γη (The Eagle Has Landed) (1976) όταν υποδύθηκε έναν Γερμανό ανώτερο αξιωματικό. Το 1978 εμφανίστηκε πλάι στους Γουόλτερ Ματάου, Τζέιν Φόντα και Μάγκι Σμιθ στην ταινία Καλιφόρνια οτέλ (California Suite), βασισμένη στο θεατρικό του Νιλ Σάιμον. Στον αντίποδα, κατηγορήθηκε από τα τέλη του 1970 έως τις αρχές του 1980 ότι έπαιρνε μέρος σε κατώτερης ποιότητας παραγωγές, για οικονομικούς και μόνο λόγους.

 Διακρίσεις 
Ξεχώρισε με τη συμμετοχή του στο βραβευμένο Εκπαιδεύοντας τη Ρίτα (Educating Rita) (1983), τιμήθηκε με βραβείο Όσκαρ στο Η Χάνα και οι αδελφές της (Hannah and Her Sisters) του Γούντι Άλεν (1986), αλλά και αρκετά μεταγενέστερα, εντυπωσίασε στα έργα Γλυκιά φωνή (Little Voice) (1998), Θέα στον ωκεανό (Cider House Rules) (1999) (όπου έλαβε το δεύτερό του βραβείο Όσκαρ) και Τελευταία εντολή (Last Orders) (2001). Έλαβε την τελευταία του υποψηφιότητα για βραβείο Όσκαρ το 2002 για την ταινία Ο ήσυχος Αμερικανός (The Quiet American). Τυγχάνει να συγκαταλέγεται μεταξύ των δυο στα χρονικά ηθοποιών (έτερος είναι ο Τζακ Νίκολσον) οι οποίοι έχουν προταθεί σαν υποψήφιοι των βραβείων Όσκαρ κάθε δεκαετία από το 1960 και μετά.

 Παραγωγός 
Ως παραγωγός, δημιούργησε, μεταξύ άλλων, τα έργα Το 4ο πρωτόκολλο (The Fourth Protocol) (1987), Απόρρητος φάκελος (Blue Ice) (1992), Forever After (2001) και Ο σωσίας (The Double) (2013).

 Φιλμογραφία 
ΈτοςΠρωτότυπος τίτλοςΕλληνικός τίτλοςΡόλοςΔεκαετία 19501956Sailor BewareναύτηςA Hill in Koreaοπλίτης Λόκιερ1957The Steel BayonetΧαλύβδινες λόγχεςΓερμανός στρατιώτηςHow to Murder a Rich UncleΓκιλρόνι1958Carve Her Name with PrideΑυτοί που νίκησαν τον θάνατοδιψασμένος αιχμάλωτος στο τρένοA Woman of MysteryκομπάρσοςThe KeyΣτέλλαναύτηςBlind SpotΤζόνι ΜπρεντThe Two-Headed SpyΟ κατάσκοπος με τα δύο πρόσωπαγκεσταπίτηςPassport to Shameγαμπρός1959Danger WithinΗ κόλαση του στρατοπέδου 127αιχμάλωτοςΔεκαετία 19601960Foxhole in CairoΧανς ΒέμπερThe Bulldog BreedΗ επικίνδυνη αποστολή του κυρίου Νόρμανναύτης στην πτήση1961The Day the Earth Caught FireΌταν η Γη πήρε φωτιάαστυνομικός1962Solo for SparrowΜούνεϊ1963The Wrong Arm of the LawΚλέφτες κι αστυνόμοιαστυνομικός1964ZuluΖουλούυπολοχαγός Γκόνβιλ ΜπρόμχεντHamlet at ElsinoreΆμλετΟράτιος1965The Ipcress FileΑπόρρητος φάκελος ΊπκρεςΧάρι Πάλμερ1966AlfieΆλφι, ο σατράπηςΆλφιThe Wrong Box13.000.000 δολάρια ζητούν κληρονόμοΜάικλ ΦίνσμπεριGambitΗ κλέφτραΧάριFuneral in BerlinΑποστολή στο ΒερολίνοΧάρι Πάλμερ1967Hurry SundownΌταν ο νόμος προστάζειΧάρι ΓουόρενWoman Times Seven7 φορές γυναίκαωραίος ξένοςBillion Dollar BrainΗ μπαλάντα ενός κατασκόπουΧάρι Πάλμερ1968DeadfallΘανάσιμη πτώσηΧένριThe MagusΟ μάγοςΝίκολας Ερφ1969Play DirtyΒρόμικο παιχνίδιλοχαγός ΝτάγκλαςThe Italian JobΛηστεία αλά ιταλικάΤσάρλι ΚρόκερBattle of BritainΗ μάχη της Αγγλίαςμοίραρχος ΚάνφιλντΔεκαετία 19701970Too Late the HeroΠολύ αργά για ήρωεςοπλίτης Τος Χιρν1971The Last ValleyΗ κοιλάδα του μίσουςκατεπάνιοςGet CarterΣυλλάβετε τον ΚάρτερΤζακ ΚάρτερKidnappedΔραπέτης επαναστάτηςΆλαν Μπρεκ1972Zee and Co.Η γυναίκα και ο διάβολοςΡόμπερτ ΜπλέκλεϊPulpΒήματα στο άγνωστοΜίκι ΚινγκSleuthΣλουθΜάιλο Τιντλ1974The Black WindmillΟ άνθρωπος απ' το Λονδίνοταγματάρχης Τζον ΤάραντThe Marseille ContractΤα τσακάλια του υποκόσμουΤζον Ντιρέι1975The Wilby ConspiracyΗ συνωμοσία του ΓουίλμπιΤζιμ ΚέογκThe Romantic EnglishwomanΗ ρομαντική ΑγγλίδαΛιούιςThe Man Who Would Be KingΟ άνθρωπος που θα γινόταν βασιλιάςΠίτσι ΚάρνχανPeeperΌποιος γελάσει τελευταίοςΛέσλι Σ. Τάκερ1976Harry and Walter Go to New YorkΔύο εντιμότατοι... αετονύχηδεςΆνταμ ΓουόρθThe Eagle Has LandedΟ αετός πάτησε στη Γησυνταγματάρχης Κερτ Στάινερ1977Silver BearsΟι ασημένιες αρκούδεςΝτοκ ΦλέτσερA Bridge Too FarΗ γέφυρα του ΆρνεμΤζ. Ο. Ε. Βάντελερ1978The SwarmΤο σμήνοςΜπραντ ΚρέινCalifornia SuiteΚαλιφόρνια οτέλΣίντνεϊ Κόχραν1979Ashantiδρ Ντέιβιντ ΛίντερμπαϊBeyond the Poseidon AdventureΚόλαση στο ναυάγιο του Ποσειδώνακάπτεν Μάικ ΤέρνερΔεκαετία 19801980The IslandΤο νησί των καταραμένωνΜπλερ ΜέιναρντDressed to KillΠροετοιμασία για έγκλημαδρ Ρόμπερτ Έλιοτ1981The HandΤζόναθαν ΛάνσντεϊλVictoryΗ μεγάλη απόδραση των 11λοχαγός Τζον Κόλμπι1982DeathtrapΘανάσιμη παγίδαΣίντεϊ Μπραλ1983Educating RitaΕκπαιδεύοντας τη Ρίταδρ Φρανκ ΜπράιαντThe Honorary ConsulΗ ερωμένη του διπλωμάτηΤσάρλι ΦόρτναμThe Jigsaw ManΣτην κόψη του ξυραφιούΦίλιπ Κίμπερλι / Σεργκέι Κουσμίνσκι1984Blame It on RioΓια όλα φταίει το ΡίοΜάθιου Χόλις1985WaterΟ θησαυρός του γλυκού νερούΜπάξτερThe Holcroft CovenantΗ απειλή του 4ου ράιχΝόελ Χόλκροφτ1986Hannah and Her SistersΗ Χάνα και οι αδελφές τηςΈλιοτSweet LibertyΓλυκιά ελευθερίαΈλιοτ ΤζέιμςMona LisaΜόνα ΛίζαΜόρτγουελHalf Moon StreetΟ δρόμος του μισοφέγγαρουλόρδος ΜπάλμπεκThe Whistle BlowerΗ εξαφάνιση ενός κατασκόπουΦρανκ Τζόουνς1987The Fourth ProtocolΤο 4ο πρωτόκολλοΤζον ΠρέστονJaws: The RevengeΤα σαγόνια του καρχαρία: Η εκδίκησηΧόγκιSurrenderΕρωτικές κράμπεςΣον Στάιν1988Without a ClueΕπιτέλους λίγη σοβαρότητα, κύριε ΧολμςΣέρλοκ Χολμς / Ρέτζιναλντ ΚίνκεϊντDirty Rotten ScoundrelsΑπατεώνες και τζέντλεμενΛόρενς ΤζέιμσονΔεκαετία 19901990A Shock to the SystemΣοκ στο σύστημαΓκράχαμ ΜάρσαλMr. DestinyΟ κύριος ΝτέστινιΜάικBullseye!Σίντνεϊ Λίπτον / δρ Χίκλαρ1992Noises Off...Πίσω από τα παρασκήνιαΛόιντ ΦέλοουςBlue IceΑπόρρητος φάκελοςΧάρι ΆντερςThe Muppet Christmas CarolΧριστουγεννιάτικη ιστορίαΕμπενίζερ Σκρουτζ1994On Deadly GroundΣε επικίνδυνο έδαφοςΜάικλ Τζένινγκς1995Bullet to BeijingΜια σφαίρα στο ΠεκίνοΧάρι Πάλμερ1996Midnight in Saint PetersburgΜεσάνυχτα στην Αγία ΠετρούποληΧάρι ΠάλμερBlood and WineΔιαμάντια και αίμαΒίκτορ1997Mandela and de KlerkΜαντέλα και ντε Κλερκ: Δύο άντρες μια ιστορίαΦρεντερίκ Ντε Κλερκ1998Shadow RunΕγκλήματα στη σκιάΧάσκελLittle VoiceΓλυκιά φωνήΡέι ΣέιCurtain CallΔυο υπέροχα φαντάσματαΜαξ Γκέιλ1999The Cider House RulesΘέα στον ωκεανόδρ Γουίλμπουρ ΛαρτςΔεκαετία 20002000QuillsQuills: Η πένα της αμαρτίαςΡουαγιέ-ΚολάρShinerΜπίλι Σίμπσον (Σάινερ)Get CarterΣυλλάβετε τον ΚάρτερΚλιφ ΜπράμπιMiss CongenialityMiss... με το ζόρι!Βίκτορ Μέλινγκ2001Last OrdersΤελευταία εντολήΤζακ2002Austin Powers in GoldmemberAustin Powers: Το χρυσό εργαλείοΝάιτζελ ΠάουερςThe Quiet AmericanΟ ήσυχος ΑμερικάνοςΤόμας Φάουλερ2003QuicksandΚινούμενη άμμοςΤζέικ ΜέλοουςThe ActorsΟι ηθοποιοίΆνθονι ΟμάλεϊSecondhand LionsΓκαρθThe StatementΣυνωμοσία θανάτουΠιερ Μπροσάρ2004Around the BendΑπό γενιά σε γενιάΧένρι Λερ2005Batman BeginsΜπάτμαν: Η αρχήΆλφρεντBewitchedΗ μάγισσαΝάιτζελ ΜπίγκελοουThe Weather ManΈχει ο καιρός γυρίσματαΡόμπερτ Σπρίτζελ2006Children of MenΤα παιδιά των ανθρώπωνΤζάσπερThe PrestigeΚάτερ2007SleuthΠαιχνίδια μυαλούΆντριου ΓουάικFlawlessΑνεξιχνίαστη ληστείαΧομπς2008The Dark KnightΟ σκοτεινός ιππότηςΆλφρεντIs Anybody There?Κλάρενς2009Harry BrownΧάρι ΜπράουνΧάρι ΜπράουνΔεκαετία 20102010InceptionInceptionΜάιλς2011Gnomeo & JulietΖουμπαίος και Ιουλιέταλόρδος Ρέντμπρικ (φωνή)Cars 2Αυτοκίνητα 2Φιν Μακμίσιλ (φωνή)2012Journey 2: The Mysterious IslandΤαξίδι 2: Το μυστηριώδες νησίΑλεξάντερThe Dark Knight RisesΟ σκοτεινός ιππότης: Η επιστροφήΆλφρεντ2013Now You See MeΗ συμμορία των μάγωνΆρθουρ ΤρέσλερMr. Morgan's Last LoveΑπρόσμενος έρωταςΜάθιου Μόργκαν2014Eliza GravesTo άσυλο του τρόμουΜπέντζαμιν ΣολτInterstellarκαθηγητής ΜπραντKingsman: The Secret ServiceKingsman: Η μυστική υπηρεσίαΆρθουρ2015YouthΝιότηΦρεντ ΜπάλινγκερThe Last Witch HunterΟ τελευταίος κυνηγός μαγισσώνΝτόλαν ο 36ος2016Now You See Me 2Η συμμορία των μάγων 2Άρθουρ Τρέσλερ2017Going in StyleΕκδίκηση με στιλΤζο ΧάρντινγκDear Dictatorστρατηγός Άντον ΒίνσεντDunkirkΔουνκέρκηαρχηγός (φωνή)2018Sherlock GnomesΣέρλοκ Ζουμπόμςλόρδος Ρέντμπρικ (φωνή)King of ThievesΕντιμότατοι κλέφτεςΜπράιαν ΡίντερΔεκαετία 20202020Come AwayΜια φορά κι έναν καιρόΤσάρλιFour Kids and ItΨάμιντ (φωνή)TenetΚρόσμπι2021TwistΟ διάσημος κλέφτηςΦάγκινBest SellersΧάρις Σο2022Medievalλόρδος Μπόρες

 Προσωπική ζωή 
Παντρεύτηκε δυο φορές, με ισάριθμες συναδέλφους του. Πρώτα με την κατά ένα έτος μεγαλύτερή του Πατρίσια Χέινς (έζησαν μαζί από το 1955 έως το 1958) με την οποία -πριν λάβουν διαζύγιο- απέκτησαν ένα κορίτσι και ακολούθως με τη γεννημένη το 1947 Σακίρα Κέιν (από τις 8 Ιανουαρίου του 1973 έως σήμερα) με την οποία, επίσης, έχουν μια κόρη.

 Παραπομπές 

 Πηγές 

 Βιογραφικό του ηθοποιού, από το ImdB.com

 Εξωτερικοί σύνδεσμοι 

 Η επίσημη ιστοσελίδα του ηθοποιού

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης